Doi pacienți au murit și 16 persoane au fost evacuate în urma unui incendiu la un spital suport COVID din Ploiești. .
Un incendiu a izbucnit în această dimineață la spitalul suport COVID Movila Vulpii din Ploiești. Incendiul a izbucnit la ora 04.16. Doi bărbați și-au pierdut viața în urma incendiului. 15 pacienți au fost transportați la alte unități sanitare din Ploiești. O asistentă care participa la evacuarea pacienților a suferit arsuri pe 40% din suprafața corpului și va fi transferată la spitalul Floreasca din București.
 08.15. A fost deschis un dosar penal pentru ucidere din culpă în urma incendiului de la Spitalul de Boli Infecțioase din Ploiești. 07.00. Ministrul Sănătății spune că secția în care s-a produs incendiul era recent renovată și, din informațiile pe care le deține, deținea aviz ISU."Focul a fost stins într-o perioadă foarte scurtă, din păcate două persoane care se aflau internate au decedat. Urmează o anchetă. 15 pacienți care se aflau în secția exterioară au fost duși la UPU Ploiești pentru a fi evaluați, se pare că nu sunt persoane în stare gravă. Infirmiera care era în salonul respectiv a fost transferată la Floreasca", a declarat ministrul Sănătății. 06.45. Ministerul Sănătății, prima reacție în urma incendiului de la Ploiești."Din primele informații ale Ministerului Sănătății despre incendiul la secția exterioară de boli infecțioase a Spitalului Județean Ploiești, precizam următoarele:Ministrul Sănătății, Cseke Attila ține legatura cu Raed Arafat, șeful DSU", se arată în comunicatul Ministerului Sănătății. 06.25. Raed Arafat, primele declarații la locul incendiului. 06.20. Potrivit informațiilor de la fața locului, halatul unei asistente care participa la evacuarea pacienților a luat foc. Femeia a suferit arsuri pe 40% din suprafața corpului. 06.15. În salonul în care se manifesta incendiul erau doar 2 pacienți (cei care au decedat). Pe secție erau 21 de pacienți, 16 au fost evacuați, 3 au refuzat transportul și cei 2 care au decedat. Unul dintre pacienții evacuați va fi transferat la spitalul Floreasca. 06.00. Au apărut primele imagini din interiorul salonului în care a izbucnit incendiulPotrivit informațiilor de la fața locului, secretarul de stat în Ministerul Apărărării Raed Arafat a ajuns la fața locului. 05.45. Incendiul a fost lichidat, s-a manifestat într-un salon de la parterul clădirii, pe o suprafață de 20 de metri pătrați. Potrivit informațiilor de la fața locului, a început transferul pacienților către Spitalul Județean Prahova.Doi pacienți de 74 și 75 de ani și-au pierdut viața în urma incendiului. Alți 18 pacienți au fost evacuați.ȘTIREA INIȚIALĂPompierii militari acționează pentru lichidarea unui incendiu izbucnit la spitalul suport COVID Movila Vulpii din Ploiesti. Potrivit primelor informații, focul se manifestă la parter pe o suprafață de 20 de metri pătrați, fără flacără cu degajare de fum.Din primele informații, doi pacienți sunt decedați și alți 18 au fost evacuați. La ora 04:36 a fost pus în aplicare Planul Roșu Județean. La fața locului au fost mobilizate șase autospeciale de lucru cu apă și spuma, un echipaj de descarcerare și 20 ambulante SMURD și SAJ cu 57 de pompieri militari.